**Szarvasgede Község Önkormányzata**

**Képviselő-testületének**

**10. számú nyíltülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023. október 3-án

 megtartott rendkívüli nyilvános testületi üléséről.

**N a p i r e n d**:

1./ Javaslat falugondnoki álláspályázat kiírására *47/2023.(X.3.) határozat*

**Előterjesztő**: Kovács Ottó Béla polgármester

2./ Javaslat idősek köszöntésére *48/2023.(X.3.) határozat*

**Előterjesztő:** Kovács Ottó Béla polgármester

3./ Egyebek

**Szarvasgede Község Önkormányzata**

**Képviselő-testületének**

**10. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023.október 3-án

 megtartott nyilvános testületi üléséről.

**Testületi ülés helye**: Községháza

Szarvasgede, Kossuth L. út 119.

**Jelen vannak:**Kovács Ottó Béla polgármester, Pilinyi Zoltán alpolgármester, Bukovinszki Arnoldné, Divald Szabolcs, Kakukné Opre Mária önkormányzati képviselők

**Tanácskozási joggal**: dr. Horkai-Tóth Gabriella jegyző

**Jegyzőkönyvvezető:** Varga Anita ügyintéző

Kovács Ottó Béla polgármester megállapítja, hogy az 5 fős testületből 5 fő jelen van, az ülés határozatképes, az ülést megnyitja.

A képviselő-testület az ülés napirendjére tett javaslatot elfogadja, így az ülés napirendje a következő:

**N a p i r e n d**:

1./ Javaslat falugondnoki álláspályázat kiírására

2./ Javaslat idősek köszöntésére

**I. NAPIREND:**

**Javaslat falugondnoki álláspályázat kiírására**

*(határozati javaslat a jegyzőkönyvhöz csatolva)*

**Kovács Ottó Béla polgármester**: Tekintettel arra, hogy Zelnik Bernadett Kitti kérte jogviszonya megszüntetését, javaslom a falugondnoki álláspályázat kiírását.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, 1 tartózkodással, ellenszavazat nélkül elfogadja a javaslatot és az alábbi határozatot hozza:

**47/2023.(X.3.) Képviselő-testületi határozat**

Szarvasgede Község Önkormányzata pályázatot hirdet Közalkalmazotti jogviszony (Kjt.) keretében Falugondnok munkakör/feladatkör betöltésére.

**Tevékenységi kör (ellátandó feladatok):**  Falugondnoki feladatok elvégzése a szociális igazgatásról és szociális ellátásokról szóló 1993. évi III. törvény, illetve Szarvasgede Község Önkormányzatának a falugondnoki szolgálatról szóló 15/2018. (XII.15.) számú önkormányzati rendelete és a falugondnoki szolgálat szakmai programja alapján. A falugondnok köteles a szabályozásnak megfelelő dokumentáció vezetésére. Szociális étkeztetés házhoz szállítása, igény szerint egészségügyi intézménybe szállítás, gyógyszerkiváltás, hivatalos ügyek intézésének segítése, közösségi programok szervezésében való részvétel, önkormányzati gépjármű vezetése, gyermekszállítás.

**Betöltendő állás szakmacsoportja:**  szociális és gyámügy

**Betöltendő állás munkakörének szakterülete (munkakörcsalád):**  Egyéb

**Betöltendő állás jogviszonya:**  Közalkalmazotti jogviszony (Kjt.)

**Foglalkoztatás időtartama, munkaideje, munkarendje, formája:**
  Határozatlan, 40 óra, Általános, Teljes munkaidő

**Munkavégzés helye:**  Szarvasgede

**Álláshirdető szervezet bemutatása:**  Szarvasgede Község Önkormányzata

**A munkáltatóval, állással kapcsolatos egyéb lényeges információ (pl. jogviszony létesítés feltételei; próbaidő; illetmény/fizetés, speciális adatvédelmi tájékoztatás, szervezet honlap címe stb.):**  A pályázat benyújtásának módja: Postai úton Szarvasgede Község Önkormányzata, 3051Szarvasgede, Kossuth L. út 119. címre való megküldéssel, kérjük a borítékon feltüntetni: "SZG/…./2023 Falugondnok". Elektronikus úton, Szarvasgede község polgármesterének részére: hivatal@szarvasgede.hu. Személyesen: Szarvasgede község polgármesterénél (3051 Szarvasgede,Kossuth L. út 119.).

##### **Feltételek, előnyök**

###### **Pályázati feltételek**

**Jogállásból fakadó jogszabályi követelmények:**

  Büntetlen előélet

  Cselekvőképesség

  Magyar állampolgárság

  Erkölcsi bizonyítvány

**Elvárt végzettség/képesítés:**

  2. Befejezett 8. osztály, alap- és középfokú részszakképesítések, felnőttképzési szakmai végzettség, speciális készségfejlesztő szakiskolai szakképzettség, vagy részszakma (középfokú szakképzettség) , Egyéb végzettség, Falugondnoki végzettség vagy képesítés megléte/megszerzésének vállalása

**Járművezetői engedély kategória:**  B

###### **Pályázat elbírálása során előnyt jelent**

**A pályázat elbírálása során előnyt jelent a szakmai tapasztalat?:**  Nem

**A pályázat elbírálása során előnyt jelent a vezetői tapasztalat?:**  Nem

**Egyéb pályázati előnyök:**

  Helyismeret

  Jó kommunikációs képesség

**A pályázat részeként benyújtandó igazolások, alátámasztó dokumentumok:**

  végzettséget/képzettséget igazoló okirat(ok) másolata

  A Kjt. 20/A.§ (5) bekezdés b) pontja alapján a pályázó a pályázathoz csatolja arról szóló nyilatkozatát, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.

  fényképpel ellátott szakmai önéletrajz

  3 hónapnál nem régebbi erkölcsi bizonyítvány

**A pályázat benyújtásának határideje:**  2023.10.24. 00:00

**A pályázat elbírálásának módja:**  A pályázatot Szarvasgede Község Önkormányzatának Képviselő-testülete bírálja el, az eredménytelenné nyilvánítás jogát a Képviselő-testület fenntartja.

**A pályázat elbírálásának határideje:**  2023.11.03. 00:00

**Állás tervezett betöltésének időpontja:**  2023.11.17.

**Publikálás tervezett időpontja:**  2023.10.09.

**Felelős:** Kovács Ottó Béla polgármester

**Határidő:** értelemszerűen

**II. NAPIREND:**

**Javaslat idősek köszöntésére**

**Kovács Ottó Béla polgármester**: Az Idősek köszöntését idén október 14. napjára terveztük, javaslom 4.200 Ft értékű ajándékcsomag adományozását a 70 év feletti idősek részére, amely tartalmazna teát, kristálycukrot, citromlevet, édes és sós kekszet, cukorkát, gyümölcsöt (alma, banán).

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**48/2023.(X.3.) Képviselő-testületi határozat**

Szarvasgede Község Önkormányzata Képviselő-testülete az Idősek Köszöntésére minden 70 év feletti szarvasgedei lakos részére 4.200.-Ft értékű ajándékcsomagot adományoz a 2023. évi költségvetés tartalékkerete terhére.

**Felelős:** Kovács Ottó Béla polgármester

**Határidő**: értelemszerűen

**III. Egyebek:**

**Bejelentések:**

**Kovács Ottó Béla polgármester**: - A héten az óvoda energetikai korszerűsítésére a vállalkozási szerződés aláírásra kerül, a munkaterület átadás időpontja október 9.

A képviselők részéről további kérdés, észrevétel nem hangzott el, a polgármester megköszöni a részvételt, a testületi ülést bezárja.

Kmf.

Kovács Ottó Béla dr. Horkai-Tóth Gabriella

 polgármester jegyző